东明村（湖州）

东明村，是湖州市吴兴区东林镇个一隻行政村。根据2023年个《浙江省标准地名录》，东明村面积6.07平方公里，有得1894個人。

二十世纪八十年代，东明村开始养乌龟甲鱼，到2013年村裏向乌龟甲鱼养殖户有180户。因为乌龟甲鱼养殖业破坏环境咾，到2016年6月底，村裏向个乌龟甲鱼棚全部清空，养殖户转产转业。

 歷史沿革 
2001年12月份行政村扩并，东明、保安、保利搭东林水产村合并成东明村。

 自然村 
行政村扩并之前各個行政村下頭个自然村（括号裏向是1982年辰光个人口）

 东明村（785）：龙山泾（85）、和尚湾（156）、强家浜（34）、九百亩（153）、草棚里（31）、老市里（242）、和合庄（12）、横埭（46）、沙滩（26）
 保利村（也叫跃进，535）：西横（339）、东横（79）、南横（117）（统称西庄田）
 保安村（也叫英雄，423）：庵和田（129）、钟家墩（39）、胡家墩（9）、丁家塘（110）、王家塘（12）、孟家兜（124）
 水产村（283）：驻地闵家坟

 參考資料 

Category:东林镇（湖州）
Category:吴兴区村级行政区划